**Americká mafia** (alebo jednoducho mafia v Spojených štátoch), známa tiež ako *Cosa Nostra* alebo *La Cosa Nostra*, je taliansko-americká kriminálna organizácia a odnož sicílskej mafie.

Objavila sa v meste New York počas 19. storočia po vlnách prisťahovalectva z Talianska a Sicílie. Má korene v sicílskej mafii, ale je to samostatná organizácia v Amerike po veľa rokov. Dnes taliansko-americká mafia spolupracuje v rôznych trestných činnostiach spolu so sicílskou mafiou a inými talianskymi skupinami organizovaného zločinu, ako Camorra a ’Ndrangheta. V meste New York dodnes existujú mafiánske rodiny, známe tiež pod pojmom Five Families (slovensky Päť rodín). Sú to rodiny Gambino, Lucchese, Genovese, Bonanno a Colombo.

Štruktúra
---------

Schéma typickej organizačnej štruktúry
Základnou organizačnou jednotkou je rodina (angl. *family*), ktorá operuje buď na istom území (najmä mesta alebo štátu) alebo určitých aktivitách (hazardné hry, ilegálne drogy, úžerníctvo a pod.).

Operácie rodiny sú vykonávané skupinami (ang. *crew*, tal. *regime*) pozostávajúcimi z vojakov a spolupracovníkov. Skupiny obvykle pôsobia samostatne, pod vedením kapitána (tal. *caporegime*, skrátene *capo*, ang. *captain*, *skipper*), ktorého členovia skupiny pravidelne informujú a ktorý odsúhlasuje ich operácie. Spolupracovník (ang. *associate*, tal. *Giovane D'Honore*) participuje na týchto operáciách, ale nie je riadnym členom rodiny, zatiaľ čo *vojak* (ang. *soldier*, tal. *soldato*) je najnižšie postaveným riadnym (prísažným) členom a dohliada na aktivity svojich spolupracovníkov. Ako *piciotto* sa označuje nižšie postavený vojak, ktorý slúži ako vymáhač a výraz *sgarrista* pomenúva pešiaka, ktorý vykonáva rozkazy kapitána.

Vedenie rodiny tvorí *boss* (šéf, tal. *don*, *capo crimini*), ktorému asistuje *consigliere* (poradca), často advokát alebo finančný poradca rodiny, a *underboss* (podšéf, tal. *capo bastone*, *sottocapo*).

V roku 1931 založil boss newyorskej rodiny Genovese Lucky Luciano tzv. Komisiu (ang. *The Commission*), ktorá mala slúžiť ako orgán na urovnávanie sporov medzi jednotlivými rodinami, rozdelenie území pôsobnosti rodín, rokovanie s ostatnými kriminálnymi organizáciami a pod.

Prehľad „hodností":

* Administration (vedenie):
	+ Boss / don / capo crimini (šéf)
	+ Underboss / capo bastone / sottocapo (podšéf)
	+ Consigliere (poradca)

* Crew (skupina):
	+ Caporegime / capo / captain / skipper (kapitán)
	+ Soldier / soldato (vojak)
		- Sgarrista / foot soldier (pešiak)
		- Piciotto (vymáhač)
	+ Associate / Giovane D'Honore (spolupracovník)

Organizačnú štruktúru a systém kontroly Americkej mafie vytvoril Salvatore Maranzano, ktorý bol prvým *capo di tutti capi* (šéf všetkých šéfov) v USA až kým nebol zabitý Luckym Lucianom (udržal si tak svoju pozíciu iba šesť mesiacov).

Rituály
-------

### Pravidlá a zvyky

1. **Pravidlo Omertà** – je to prísaha "kódu mlčanlivosti"
2. **Pravidlo etnického pôvodu** – iba muž pôvodom z Itálie alebo Sicílie sa môže stať právoplatným členom (made man); pokrvná lína musí byť z Itálie alebo Sicílie
3. **Pravidlo rodinných tajomstiev** – členovia nemôžu rozprávať o rodinných obchodoch ľudom, ktorý nie sú členmi rodiny
4. **Pravidlo "Krv za Krv"** – pokiaľ je člen rodiny zabitý (iným členom) nikto nemôže vykonať odplatu bez súhlasu bossa rodiny
5. **Žiaden boj medzi členmi** – od pästných až po súboje na nože
6. **Pravidlo poplatku** – každý mesiac; člen musí platiť bossovi; tak isto má podiel boss z iných vedľajších obchodov
7. **Pravidlo cudzoložstva** – členovia sa nesmú dopustiť nevery s ženou iného člena
8. **Pravidlo "žiadne fúzy"** – členovia si nesmú nechať narásť fúzy
9. **Pravidlo "žiadna červená farba"** – členovia nesmú nosiť oblečenie obsahujúce červenú farbu

Mafiánske rodiny v Amerike podľa regiónu
----------------------------------------

* Buffalo, New York (The Arm)
* Chicago, Illinois (Chicago Outfit)
* Cleveland, Ohio (Cleveland crime family)
* Dallas, Texas (Dallas crime family)
* Detroit, Michigan (Detroit Partnership)
* Kansas City, Missouri (Kansas City crime family)
* Los Angeles, Kalifornia (Los Angeles crime family)
* New England (Patriarca family)
* New Jersey (DeCavalcante family)
* New Orleans, Louisiana (Marcello family)
* New York, New York (The Five Families)
	+ Bonanno family
	+ Colombo family
	+ Gambino family
	+ Genovese family
	+ Lucchese family
* Severovýchodná Pennsylvania (Bufalino Family)
* Philadelphia, Pennsylvania (Scarfo family)
* Pittsburgh, Pennsylvania (Pittsburgh crime family)
* St. Louis, Missouri (St. Louis crime family)
* Tampa, Florida (Trafficante family)

V populárnej kultúre
--------------------

* Mafia v Amerike dala základy pre mnohé filmy akými sú napríklad:
	+ *Little Caesar*
	+ *Scarface*
	+ *On the Waterfront*
	+ *The Godfather*
	+ *The Godfather 2*
	+ *Once Upon a Time in America*
	+ *Prizzi's Honor*
	+ *The Untouchables*
	+ *Mafiáni*
	+ *Mobsters*
	+ *Carlito's Way*
	+ *A Bronx Tale*
	+ *Casino*
	+ *Donnie Brasco*
	+ *Analyze This*
	+ *Brooklyn Rules*
	+ *Gotti*

Poznámky
--------

1. ↑  Označenie sa líši podľa oblasti, napr. v Novom Anglicku sa nazýva *Office*, v New Yorku *borgata*, v Chicagu *Outfit*. Pozri Mallory c2012, s. 126

Referencie
----------

1. ↑  Mallory c2012, s. 126
2. 1 2  Mallory c2012, s. 125
3. ↑  Mallory c2012, s. 125 – 126
4. ↑  Mallory c2012, s. 126 – 127

Literatúra
----------

* Mallory, Stephen L. (c2012), *Understanding Organized Crime* (2. vyd.), Sudbury, MA: Jones & Bartlett Publishers, ISBN  9781449622572,   (po anglicky)

Pozri aj
--------

* Mafia

Zdroj
-----

*Tento článok je čiastočný alebo úplný preklad článku American Mafia na anglickej Wikipédii.*